उन्होंने कहा कि प्रधानमंत्री कृषि सिंचाई योजना के तहत अगले तीन वित्तीय वर्षों के दौरान राज्य में 17881 हेक्टेयर क्षेत्र में 338 करोड़ लागत की 111 लघु सिंचाई योजनाओं के लिए एक नई इकाई मंजूर की गई है। इसके अलावा बहाव सिंचाई योजना आरंभ की गई है, जिस पर अगले पांच वर्षों में 150 करोड़ रुपए खर्च किए जाएंगे। उन्होंने कहा कि राज्य के सभी भागों के लिए अनेक छोटी-छोटी योजनाएं तैयार कर स्वीकृति के लिए केन्द्र सरकार को भेजी गई हैं।